**Formati i Raportit nga procesi i konsultimit**

**Hyrja/sfondi**

Ministria e Arsimit, Shkencës, Teknologjisë dhe Inovacionit e Republikës së Kosovës, ia propozon Qeverisё sё Kosovës aprovimin e Udhëzimit administrativ “**Për përfshirjen e fëmijëve në institucionet parashkollore në Kosovë”,** në mbështetje të nenit 2 paragrafi 2.3 të Ligjit nr. 02/L-52 mbi Edukimin Parashkollor(G.Z. IPVQ në Kosovë/Prishtinë: VITI I / nr.1/01 qershor 2006), nenit 8, paragrafit 1, nënparagrafit 1.4. nenit 14 paragrafit 1 nënpragrafit 1.7, neni 32 si dhe shtojcës 1 pikës 7 të Rregullores (QRK) nr. 02/2021 për Fushat e Përgjegjësisë Administrative të Zyrës së Kryeministrit dhe Ministrive

Ky Udhëzim administrativ ka për qëllim të rregullojë përfshirjen e fëmijëve në institucionet moshës 0-6 vjeç në të gjitha format e organizimit.

Bazuar nё planifikimin e punës për hartimin e këtij udhëzimi, menjëherë pas pranimit tё punës me vendimin me nr.2-808 tё datës 22.7.2021, grupi punues ka filluar takimet dhe diskutimet nё nivele tё ndryshme rreth hartimit të përmbajtjes sё këtij udhëzimi.

Pjesëmarrësit në këtë proces ishin nga akterët relevantë të fushës së edukimit në fëmijërinë e hershme: si kabineti i ministres, departamenti ligjor, drejtor të institucioneve parashkollore, përfaqësues të drejtorive komunale të arsimit si dhe përfaqësues i prindërve të fëmijëve.

**Ecuria procesit të konsultimit**

**`**

Procesi i konsultimit ka shkuar me takime, punëtori dhe korrespondenca elektronike ku kemi marrë opinione dhe pëlqimet mbi iniciativën për U.A nga grupet e interesit të fëmijërisë së hershme .

|  |  |  |  |  |
| --- | --- | --- | --- | --- |
| Metodat e konsultimit | Datat/kohëzgjatja | Numri i pjesëmarrësve | Numri i pjesëmarrësve të cilët kanë kontribuar | Numri i komenteve të pranuara |
| 1. Konsultimet me shkrim / në mënyrë elektronike; | 24.08. 2021 | 110 | 8 | 17 nё total |
| 1. Punëtoritë me grup punues ndërinstitucional | 29.07.2021  10.08.2021  5.10.2021  15.11.2021  25.11.2021 | 7 | 7 |  |
| 1. Diskutimi paraprak | 24.08. 2021  14.09.2021 | 55 | 5 |  |
| 1. Publikimi në uebfaqe/Platforma elektronike /Diskutimi publik | 13.10.2021  **02.11.2021** | 110 | 8 | 17 |
| 1. Takimet publike |  |  |  |  |
| 1. Konferencat |  |  |  |  |
| 1. Takime me grupe të interesit |  |  |  |  |
| 1. Punëtoritë |  |  |  |  |
| 1. Intervistat/takimet sy në sy |  |  |  |  |
| 1. Hulumtimet e opinionit |  |  |  |  |
| 1. Votimi diskutues |  |  |  |  |
| 1. Panelet me qytetarë |  |  |  |  |
| 1. Stendat në rrugë |  |  |  |  |
| 1. Tjetër |  |  |  |  |

**Përmbledhje e kontributeve të pranuara gjatë procesit të konsultimit dhe kategoritë e kontribuuesve**

Në këtë proces ka punuar maksimalisht grupi punues, dhe gjatë gjithë procesit kemi pasur gjithsej 17 komente. Opinionin e organizatave tjera dhe partnerëve tanë implementues, grupeve tjera të interesit (edukatorë, drejtorë, prindër) i kemi konsultuar gjatë gjithë procesit.

**Çështje tjera**

Meqë drafti i UA në përgjithësi ishte punuar me shumë kujdes dhe me zbërthimin e neneve specifike të cilat pritet ta ndihmojnë procesin e regjistrimit të fëmijë në institucionet parashkollore. Intervenimi në përmbajtje të këtij udhëzimi administrativ i kontribuon maksimalisht qëllimit të U.A-së. Nuk kemi pasur çështje tjera për të adresuar.

**Hapat e ardhshëm**

Pas procesit të konsultimeve, atij paraprak dhe publik, është mbledhur grupi punues për adresimin e të gjitha komenteve të marra nga këto procese. Draftudhëzimi administrativ, është në përgatitjen finale të tij, i cili do të dërgohet në zyrën ligjore dhe pastaj dërgohet për nënshkrim tek ministrja.

Tabela e detajuar me informatat për kontribuuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i organizatës /individit | Koment i organizatës /individit | Përgjigja nga Ministria  E pranuar plotësisht  E pranuar pjesërisht  E refuzuar | Sqarim nga Ministria  (veçanërisht arsyet për të mos pranuar komente të caktuara) |
| Zyra ligjore e kryeministrit | Neni 2 pika 1. Të harmonizohet neni 1 me trupin e UA pasi që janë në kundërshtim njëra me tjetrin. | E pranuar plotësisht |  |
| Zyra ligjore e kryeministrit | Neni 3 pika 3. 3.4 - Të harmonizohet teksti në nene paraprake ka emërtim te plotë | E pranuar plotësisht |  |
| AGJK | Neni 4 Kriteret për regjistrim të fëmijëve në institucionet parashkollore  paragrafi . Fëmijët që vijnë nga grupet e rrezikuara lirohen nga pagesa (fëmijët e familjeve me asistencë sociale, fëmijët me nevoja të veçanta, fëmijët e braktisur dhe pa përkujdesje prindërore, fëmijët e prindit vetmbajtës, fëmijë që jetojnë me një prind, fëmijët e veteranëve të luftës ju lutem që të shtoni edhe fëmijët që janë të strehuar në strehimoret e dhunës në familje për aq kohë sa të njëjtit qëndrojnë atje .  Kjo për faktin se siç e dini në strehimore një grua me fëmijë mund të qëndroj deri në 6 muaj dhe për aq kohë fëmija duhet të jetë i përfshirë në edukim parashkollor, shto këtu faktin që e njëjta mund edhe të jetë nga qytete tjera . | E pranuar | Neni është riformuluar duke ju referuar komentit “Fëmijët që vijnë nga grupet e rrezikuara lirohen nga pagesa sipas një planifikimi paraprak nga DKA dhe Institucioni parashkollor (fëmijët e familjeve me asistencë sociale, grupet e margjinalizuara qe janë në asistence sociale, fëmijët e strehuar ne strehimoret e dhunës ne familje për aq kohe sa te njëjtit qëndrojnë atje, maksimumi 6 muaj, fëmijët me nevoja të veçanta, fëmijët e braktisur dhe pa përkujdesje prindërore, fëmijët e prindit vet mbajtës, fëmijë që jetojnë me njërin nga prindërit, fëmijët e veteranëve të luftës. |
| Edita Kusari  Legal Adviser  European Union Special Representative | * Pasi që institucionet publike në zonat urbane janë te mbingarkuara, mund të mendohet mundësia e regjistrimit të fëmijëve një ose dy vjet para se te filloje edukimi. Gjithashtu prindërve duhet t’u lejohet mundësia që të aplikojnë në më shumë se një institucion në rast se ai që është në afërsi të tyre nuk mund ti akomodojë. | Është adresuar pjesërisht | Fëmijët mund të aplikojnë në më shumë se 1 institucion parashkollor, por përparësi pranimi kanë në institucionin më të afërt sipas zonws të banimit. |
| Edita Kusari  Legal Adviser  European Union Special Representative | * Gjithashtu duhet të elaborohet më shumë sa i përket grupeve me prioritet pasi që gjerësisht përmenden vetëm kategoritë të cilat janë përjashtuar nga pagesa. Psh. nëse një fëmijë është i regjistruar në një çerdhe të caktuar atëherë edhe fëmija i dytë duhet ta ketë të garantuar vendin aty. Po ashtu, nëse ndarja bëhet në bazë të zonave gjeografike atëherë duhet të merret parasysh edhe afërsia me vendin e punës së prindit. | Është adresuar | Kështu: Përparësi pranimi kanë edhe fëmijët e dytë apo të tretë, nëse IP ka vende të lira. |
| Edita Kusari  Legal Adviser  European Union Special Representative | * A është e mundur që të garantohen vendet për fëmijë që nga lindja e tyre? Nëse jo për qëndrim ditor, atëherë të paktën për çerdhe ose institucion parashkollor (3-5 vjet ose 5-6 vjet) |  | Sqarim:  Niveli i edukimit parashkollor në Kosovë nuk është i obliguar me ligj. Ndërsa me Ligjin e ri për edukimin në Fëmijërinë e Hershme, i cili është në diskutim publik, aktualisht, në dispozitat kalimtare të këtij ligji, është paraparë që mosha 5-6 vjeçare e fëmijëve të bëhet e obliguar në vitin shkollor 2013\14. |
| Edita Kusari  Legal Adviser  European Union Special Representative | Në nenin 3 par.2.3 kërkohet faturë e shërbimeve komunale jo më e vjetër se gjashtë muaj-nuk është e kuptueshme se çfarë është qëllimi i kësaj kërkese. Ndoshta mund të kërkohet provë e vendqëndrimit pasi që ka shumë prindër që jetojnë me qira ose në pronë që nuk është e regjistruar ne emrin e tyre |  | Sqarim: Për të eliminuar çdo parregullsi, të kontratave të përkohshme të cilat mund të ofrohen nga prindërit, është kërkuar faturë e shërbimeve komunale, jo më e vjetër se gjashtë muaj. |
| Edita Kusari  Legal Adviser  European Union Special Representative | Në të njëjtin nen par. 3.3 kërkohet pasqyra e trustit për gjashtëmujorin e fundit-ndoshta edhe kjo mund të jetë e panevojshme |  | Sqarim:  Pasqyra e trustit është kërkuar për të dëshmuar marrëdhënien e punës. |
| Lumnije Çitaku  Drejtoreshë e IP "Ardhmënia" Prishtinë | Mendoj se është e nevojshme (Neni 4, pika 6... por jo ne grupin qe ajo punon në institucion),   që IP të cilat kanë nga një grup të një grup-moshe dhe edukatoret nëna të cilat kanë fëmijë qe iu bie në dhomën/klasën e tyre t’ju mundësohet të bëjnë transfer në çerdhen/kopshtin tjetër, përndryshe është e pamundur deri sa e kemi vetëm një grup të asaj grup-moshë dhe mos ta ketë fëmijën e vet në grup. | Është pranuar pjesërisht | Është vendosur “Përparësi për regjistrim në institucionin parashkollor, kanë fëmijët e stafit edukativ që janë me gji dhënie, por jo në grupin që ajo punon në institucion” |
| MASHTI, Donjeta Haliti, këshilltare e ministres | Përse është në rishqyrtim ky UA, pa përfunduar ligji? Disa nene në këtë UA nuk kanë nevojë të mbesin këtu fare, pasi që mbulohen në ligj, apo edhe disa veç barten në ligj. |  | Sqarim: Sekse ky udhëzim administrativ, do t’ju nevojitet institucioneve parashkollore për pranim të fëmijëve në institucionet parashkollore sipas konkursit të publikuar çdo vit, duke filluar në qershor 2022, ndërsa deri atëherë Ligjin për Edukimin në Fëmijërinë e Hershme, nuk do ta kemi të miratuar. Ky UA dhe të gjitha UA-të për edukimin në fëmijërinë e hershme, do të rishikohen\ hartohen të rinj pas miratimit të Ligjit për Edukimin në Fëmijërinë e Hershme, i cili është në diskutim publik . |
| Aurora Dedaj - Edukatore | Në Udhëzimin administrativ, përfshirja e fëmijëve në institucionet  parashkollore në Kosovë, të futet edhe zbritja e tarifave në përqindje për familjet që kanë dy e më tepër fëmijë në institucionet parashkollore. | Është pranuar | Është adresuar në nenin 4 pika 8 |
| Elfete Gërguri – drejtoreshë Kopshti - Obiliq | Neni 3 për dokumentacionit  për regjistrim të fëmijëve në kopsht, ku mendoj se duhet t’ju japim të drejtën e edukimit edhe fëmijëve të cilët nuk i kanë prindërit e punësuar nëse institucioni ka hapësirë për regjistrim. | Është pranuar | Është e adresuar në nenin 4 pika 1 dhe 7 |
| Elfete Gërguri – drejtoreshë Kopshti - Obiliq | Neni 5 pika 7 ku thotë se nëse në I.P ka fëmijë me nevoja të veçanta të zbritet nr. i fëmijëve për 2 më pak, shtrohet pyetja  nëse fëmija me nevoja të veçanta lajmërohet pas përfundimit të regjistrimit psh. në muajin nëntor apo janar, ku veç nr. i fëmijëve është i regjistruar sipas U.A si të veprojmë kur e dimë që nuk mund të largohen 2 fëmijë,  kishte qenë mirë që nëse fëmija lajmërohet pas përfundimit të regjistrimit mos të jetë obligativ që patjetër të regjistrohet  vetëm nëse ka mundësi të regjistrohet  në I.P  dhe nëse fëmija mund të menaxhohet dhe do të  ishte mirë për këta fëmijë të jetë obligative të ketë edukatore mbështetëse ose psikologe. | Është adresuar | Në nenin 4 pika 5.2 |
| **OSBE** | Të merret parasysh rishikimi i nenit 4, paragrafit 3, të ProjektUA-së në mënyrë që të përfshijë si përfitues "fëmijët e prindërve-të mbijetuar të dhunës në familje ose dhunës me bazë gjinore" në kuadër të kategorive të veçanta të përfituesve, të liruara nga pagesa. | Është pranuar pjesërisht | Pjesë e lirimit nga pagesa janë vendosur të jenë: fëmijët e familjeve me asistencë sociale, grupet e margjinalizuara që janë në asistencë sociale, fëmijët e strehuar në strehimoret e dhunës në familje për aq kohë sa të njëjtit qëndrojnë atje, maksimumi 6 muaj, fëmijët me nevoja të veçanta, fëmijët e braktisur dhe pa përkujdesje prindërore, fëmijët e prindit vetmbajtës, fëmijë që jetojnë me njërin nga prindërit, fëmijët e veteranëve të luftës. |
| MASHTI, Donjeta Haliti, këshilltare e ministres | Në nenin 4 pika 4.3 - Është heq obligimi i komunës | Është pranuar |  |
| MASHTI, Donjeta Haliti, këshilltare e ministres | Neni 5 Raporti Edukator –Fëmijë – pika 1 - Sugjeroj që ky numërim/ndarje të ndërrojë në formë, pra të paraqitet raporti i një edukatoreje me fëmijë,  gjithashtu, si është vendosur ky numër | Është pranuar | Sqarim shtesë:  Raporti edukator- fëmijë është përcaktuar duke u mbështetur në dokumentin e Standardeve të përgjithshme për edukimin parashkollor dhe me grantin specifik të arsimit. |
| MASHTI, Donjeta Haliti, këshilltare e ministres | Neni 5 pika 12,  Të hiqet fjalia “për çdo grup edukativ” po fillon me këtë, pra kuptohet që për çdo grup | Është pranuar |  |